liechticonsulting/filtered_apertus_pretrained huggingface dataset:
Ottawa (engles ['ɒtəwə] ni ['ɒtəwɑː], franzos [ɔta'wa]) ei la capitala dil Canada. El secatta egl ost dalla provinzia digl Ontario, sper la riva sid dil flum Ottawa River / Rivière des Outaouais, che fuorma leu il cunfin denter las provinzias digl Ontario e dil Québec. Tenor la dumbraziun dil pievel digl onn 2011 haveva Ottawa quei onn 883 391 avdonts ed ina surfatscha da 2 790,22 km².
Ensemen cun il marcau da Gatineau, situaus sper la riva nord digl Ottawa River, el Québec, e culs contuorns fuorma Ottawa l'aglomeraziun urbana d'Ottawa-Gatineau. Igl onn 2011 haveva il census metropolitan area d'Ottawa-Gatineau tenor la definiziun digl uffeci da statistica dil Canada (Statistics Canada) 1 236 324 avdonts sin ina surfatscha da 6 287,03 km², dils quals agl Ontario appartenevan 3 287,13 km² cun 921 823 avdonts ed al Québec 2 999,90 km² cun 314 501 avdonts. Questa aglomeraziun ei era stada dessignada sco regiun dalla capitala naziunala (National Capital Region / Région de la capitale nationale) davart dalla federaziun canadesa per la lescha sur dalla capitala naziunala digl onn 1985. La regiun dalla capitala naziunala definida da questa lescha ei denton buca identica cun il census metropolitan area definius digl uffeci da statistica, ella cumpeglia mo in intschess da 4 715 km².

Annotaziuns
Ottmar Hitzfeld è in ex-giugader tudestg da ballape. El è naschì ils 12 da schaner 1949 en la citad da Lörrach en Germania. En l'actualità el è il trenader da la Squadra naziunala svizra da ballape.
Otto Largiadèr (* 3 da schaner 1926 a Puntraschigna; † 6 da november 2012 a Puntraschigna) è stà in politicher svizzer.

Vita e carriera
Otto Largiadèr è naschì ils 3 da schaner 1926 a Puntraschigna, nua ch'el è creschì si ed ha frequentà la scola primara. Suenter la matura a la Scola chantunala a Cuira ha el cumenzà il studi da l'economia publica a l'Universitad da Turitg ed a l'Institut per il turissem da l'Universitad da Berna. Il 1948 ha el chalà il studi suenter ch'el è vegnì elegì sco directur da cura a Puntraschigna, in post ch'el ha occupà fin il 1974.

Carriera politica
La carriera politica dad Otto Largiadèr ha entschet il 1961 sco president communal a Puntraschigna. Il 1961 è el vegnì elegì en Cussegl grond sco represchentant democratic (dapi il 1971 PPS) dal circul da l'Engadin'Ota. Il 1973/74 è el stà president dal Cussegl grond. Questa posiziun ha el occupà fin il 1974.
Dal 1975 fin il 1986 è Largiadèr stà cusseglier guvernativ. Durant ses temp en la regenza el stà a la testa dal departament d'educaziun e sanitad. En il rom da l'uschenumnada concepziun da museum e planisaziun da sanadad ha el realisà numerus projects da construcziun en il champ dals museums chantunals, dals ospitals, sco er da chasas d'attempads e da tgira. Uschè ha el per exempel gidà ad adattar la clinica psichiatrica Waldhaus a Cuira a las exigenzas dal temp. Il 1979 ed il 1984 è el stà president da la regenza. Tranteren è el stà responsabel per l'Uffizi da chatscha e pestga.
Suenter ch'el è sa retratg da la regenza chantunala, è el turna enavos a Puntraschigna, nua ch'el ha fatg danovamain il president communal. Ultra da quai è el s'engaschà per en maniera decisiva en pliras instituziuns d'Engiadin'Ota.

Vita privata e mort
Otto Largiadèr era in bun chatschader. El era maridà ed aveva dus uffants. El è mort ils 6 da november 2012 en la vegliadetgna dad 86 onns.

Annotaziuns
Il District de l'Ouest lausannois è in district svizzer dal chantun Vad.

Vischnancas davent dals 01-01-2008
Oulens-sous-Echallens è ina vischnanca svizra en il chantun Vad en il district Gros-de-Vaud.
Oulens-sur-Lucens è ina vischnanca svizra en il chantun Vad en il district Broye-Vully.
Oxigen es ün element chemic cun il symbol da elemaint O e il number ordinal 8. Il sistem periodic el positiunà in la seisavla gruppa principala. Oxigen es cun 48.9% il elemaint il plü frequent in la cruosta da terra.
PARAT (Tudestg Partei für Rationale Politik, Allgemeine Menschenrechte und Teilhabe) es ina partida politica svizzra fundada il settember 2019.
Las valurs centralas da la partida sun dretgs umans, participaziun, protecziun dal clima, furmaziun, transparenza, stadi da dretg e politica raziunala.
Pagig è in'anteriura vischnanca politica svizra en il chantun Grischun. Il lieu sa chatta en il circul Scanvetg dal district Plessur.
Il 1 da schaner 2008 han las vischnancas da Sankt Peter e Pagig fusiunà a la nova vischnanca da Sankt Peter-Pagig.
Pailly è ina vischnanca svizra en il chantun Vad en il district Gros-de-Vaud.

Colliaziuns
Il paiver da Sichuan (Zanthoxylum piperitum), era numnà paiver chinais u paiver giapunais, è ina spezia da plantas or da la famiglia da las rutaceas (Rutaceae). El producescha ina spezaria picanta e n'è betg parentà cun il paiver nair (Piper nigrum). Er autras spezias dal gener Zanthoxylum, p. ex. Zanthoxylum schinifolium vegnan numnadas paiver da Sichuan.
Il gener Zanthoxylum, che cumpiglia las differentas spezias da paiver da Sichuan, appartegna a la famiglia da las rutaceas ed è cun quai parentà cun las plantas da citrus (Citrus). Il num dal gener ch'ins po translatar cun «lain mellen» descriva in tratg caracteristic da la planta; «lain mellen» numn'ins diversas spezias da divers geners.
Il num paiver da Sichuan deriva da la provinza centralchinaisa da Sichuan, nua ch'el è indigen e vegn duvrà gugent en chadafieu. Sco era tar la provinza chatt'ins ins diversas variantas da scriver sco paiver da Sichuan, Sechuan u Szetschuan. Auters nums ch'èn derasads en Europa includan paiver da muntagna, paiver chinais e paiver giapunais.
Palagnedra è in'anteriura vischnanca politica svizra en il chantun Tessin. Il lieu ch'appartegna a la nova vischnanca da Centovalli sa chatta en il circul Melezza dal district da Locarno.

Istorgia
Ils 25 da october 2009 en las anteriuras vischnancas da Borgnone, Intragna e Palagnedra vegnidas fusiunadas e furman dapi lura la nova vischnanca da Centovalli.

Geografia
Palagnedra sa chatta a 652 m.s.m., sin la riva destra dal flum Melezza,en la val tessinais Centovalli, a 25 km al vest da la chapitala da district Locarno e 25 km al ost da la citad taliana da Domodossola.
Da Palagnedra appartegnan las fracziuns da Bordei, Moneto e Costa, Cresto-Monadello.
Las vischnancas cunfinantas da Palagnedra eran Brissago, Borgnone, Cannobio (IT-VB), Cavaglio-Spoccia (IT-VB), Cursolo-Orasso (IT-VB), Re (IT-VB).

Populaziun
L'onn 2008 muntava il dumber d'abitants da la vischnanca a 123 persunas La populaziun istorica da Intragna era:

La lingua uffiziala da Palagnedra è il talian.

Referenzas

Colliaziuns

palagnedra.ch La pagina uffiziala da la vischnanca
Artigel Intragna en talian en il Lexicon Istoric Svizzer
Il Muot Palanzone (u Palanzolo) es üna muntagna taliauna da 1436 meter d'otezza illa Provinza da Com. El as chatta in l'uschè dit "Triangolo Lariano", chi es il territori traunter ils duos rams dal Lej da Com, ed es la seguonda muntagna la pü ota da quista zona (zieva'l Muot San Primo).
Il cuolm da quista muntagna es sper la senda clameda "Dorsale del Triangolo Lariano", chi vo da Brunate a Bellagio süllas crastas dal Triangolo Lariano.
Sül cuolm do que üna pitschna chapella a fuorma da piramida; süsom po que vzair il panorama sü tuot il Lej da Com, la Planüra Padana e las muntagnas d'intuorn.
Suot il cuolm, sülla senda da la "Dorsale", do que la Chamanna Riella (1285 meters d'otezza), gestida da la secziun da Com dal "Club Alpino Italiano" (CAI).
Paltoga (russ Палтога) è in vitg russ cun 295 abitants (2002) en il district federal dal nordvest. El appartegna al rajon da Wytegra en l'oblast da Wologda.

Geografia
Paltoga sa chatta var sis kilometers en il sid dal Lai Onega. Tras il lieu maina la strada regiunala R37, che collia Paltoga cun Wytegra, il center dal rajon, che sa chatta 16 kilometers en l'ost.

Istorgia
Il lieu è naschì en sia furma actuala ils 27 da zercladur 2001 entras la fusiun dals suandants vitgs ed aclauns:

Cun quai ha Paltoga ‹ertà› da Kasakowo ses status sco center administrativ da la vischnanca rurala da Kasakowo (Сельское поселение Казаковское, Selskoje posselenije Kasakowskoje) ed ses code d'OKATO (in code da classificaziun sumegliant al numer UST/BFS en Svizra).
Tar la dumbraziun dal pievel dal 2002 en la Russia entira dumbrava Paltoga 295 abitants (135 umens, 160 dunnas), dals quals 99 % eran Russ. La vischnanca rurala da Kasakowo, a la quala appartegnan anc nov auters vitg, ha en tut 524 abitants (14 d'october 2010).

Infrastructura
En il vitg datti ina scola, pliras stizuns, dus puncts da feldscher (Фельдшерско-акушерский пункт) che segireschan il provediment da basa medical, duas bibliotecas e trais instituziuns culturalas.
Ultra da quai datti in santeri cun duas baselgias ortodoxas: la baselgia da l'Epifania (Церковь Богоявления Господня) en lain, ch'è vegnida eregida il 1733, e la baselgia da l'icona da Nossadunna dal segn (Церковь Иконы Божьей Матери Знамение da crap or da l'onn 1810. Damai ch'ella n'è betg vegnida restaurada, è la baselgia da l'Epifania dada ensemen il 2009.

Colliaziuns
Diversas skizzas dal vitg en perspectiva d'utschè tar Behence
Galaria da la baselgia da lain en ruina tar TravelVista
Galaria che mussa ils donns vid omaduas baselgias (en la segunda part da l'entrada)

Annotaziuns
Palézieux è ina vischnanca svizra en il chantun Vad en il district Lavaux-Oron.
Il num Palü deriva dal latin palus (palì) e designescha

il Piz Palü, ina muntogna da 3900 m en il massiv dal Bernina
il Lago Palü, in lai sut sut il Piz Palü
l'implant electric Palü da la Repower (ex Rezia Energia)
il Vadret da Palü, in glatscher en il massiv dal Bernina
Pampigny è ina vischnanca svizra en il chantun Vad en il district Morges.
Panaduz (tudestg: Bonaduz) è ina vischnanca svizra en il chantun Grischun en il district plaun.
Igl panda grond (Ailuropoda melanoleuca), bler numno panda (Pandabär), è en animal lactond. El totga tar la famiglia digls urs (Ursidae) El è er da vaseir segl logo digl WWF ed è symbol pigl schurmetg d'animals. Igl panda grond sez è nia 1939 sot igl schurmetg da nateira. Igl panda grond ò angal en pitschen spazi da veiver an China. Ma tuttegna è el fitg popular. Pi bot ins numnava el er urs da bambus, Bambusbär u Prankenbär.
Igl panda grond so neir 120–150 cm lung (Kopfrumpflänge) e peisa 75–160 kilos.

Vaseir or
La calour principala è alv. Las tgommas èn neiras. Igl neir dallas tgommas davant sa teira anse sur las spatlas, e sa sera scu tar ena tschinta tgi cuata igl corp davant. Neir èn er las ureglias per part la flour ed er parts digl îgl. I para scu tg'igl tgea digl panda seia pi grond e ferm tgi tar oters urs. La colpa è igl òss-giouf (Jochbein) ed las musclas da roir (Kaumuskeln). Scu igls oters urs er on els 42 daints, chels davos èn pi gronds e lartgs.

Spazi da veiver
Igl spazi da veiver digl panda grond, ainten chel tgi veivan angal ple 2500–3000 animals, è angal 5900 kilometers quadrats grond. Igl teritori digl panda sa metta ansemen dallas provinzas Sichuan, Gansu e Shanxi. Lis preferias digl panda grond èn muntognas cun bleras plantas sen ottezas da 2700–4000 m s.m, d'anviern ottezas da 800 m s.m.

Moda da veiver
Igl panda grond veiva sulet. El veiva pitost giumez, ma so nudar e scliviglier stupent. Igl damagler preferia è bambus. Ma la pretensiun tg'igl panda veivan angal da bambus, è fallada. Dasper bambus maglian els er genzianas ed krokuss. Quant vigl tg'igls pandas vignan or an nateira, ins so betg. Igl pi vigl panda ainten en iert zoologic è da visitar an'Austria. El è 34 onns vigl ed ò nom Bao Bao. Igl amprem panda grond tgi è nia tratg se da carstgangs e siva mess or an la nateira è mort gio siv'en onn. El veva nom Xiang Xiang.
Pany è in vitg en il Partenz mesaun en il chantun Grischun en Svizra

Istorgia
L'anteriura vischnanca autonoma situada a la spunda dal Luzeinerberg cumpiglia numerus bains singuls tants sco l'aclaun Gadenstätt. Dapi il 1892 appartegna Pany a la vischnanca politica da Luzein, da la quala el furma la pli gronda fracziun.
Il vitg vegn menziunà l'emprima giada en in document dal 1411 sco Pynnuew. Ils nums funsils èn per gronda part rumantschs ed han survivì la midada da la regiun al tudestg en il temp modern tempriv suenter l'immigraziun dals Gualsers.

Populaziun ed infrastructura
La culegna, ch'è anc fermamain marcada da l'agricultura, dumbrava l'onn 2001 var 560 avdants. Dapi il 1927 è Pany accessibel tras la ruta postala Küblis–Sontg Antönia.
Tar l'infrastructura turistica tutga dapi il 1930 in bogn public alpin. Vers la fin dal 20avel tschientaner è vegnì bajegià en vitg da vacanzas da la Reka.
La baselgia refurmada è vegnida erigida l'onn 1705 e stat sut protecziun da monuments.
A Pany sa chatta la scola primara da la vischnanca da Luzein.

Persunalitads
Georg Fient (1845–1915), politicher, scriptur e publicist svizzer

Colliaziuns
Pany en il Lexicon istoric retic
Pany Turissem
Il papa es il cho da la baselgia catolica romauna ed il schef mundiel dal stedi dal Vatican. In medem möd es papa u bap sench sieu titel religius ed uffiziel. Impü es il papa l'uvas-ch da Roma.

Istorgia

Origen
Seguond la cretta catolica deriva l'uffizi papel da Simon Petrus scu da quel apostel chi ho artschvieu da Gesu svess las clevs da tschêl, nempe per lier e schlier pchos. Numno vain in quist connex il lö biblic aint il evangeli seguond Matteus 16,18-19: "(18) Perque di eau [Gesu] a te: Tü est Petrus; e sün quist spelm vögl eau fabricher mia baselgia! Üngün inimih nu saro bun da la ruiner, niauncha la mort bricha. (19) A te vögl eau der las clevs per il nouv muond da Dieu. Que cha tü vainst a declarer impegnativ cò sün terra, que saro impegnativ eir davaunt Dieu" (traducziun da Gion Gaudenz, Il Nouv Testamaint. La buna nouva, 2004).

L'istorgia da la baselgia
L'uscheditta successiun apostolica - üna chadagna da consecraziuns sainz'interrupziun - dess garantir cha'l Spiert Sench resta sur da tuots temps davent collio cun l'ordinaziun dals papas.
Ils reformatuors dal 16evel tschientiner haun cumbattieu cunter la pussaunza in lur ögls anti-divina ed usurpeda dals papas. In seguit s'haun furmedas baselgias protestantas.

Varia
La Guardgia svizra papela pissera per la sgürezza dal papa.

Litteratura
Georg Denzler: Das Papsttum (= Il papissem). Chesa editura C.H. Beck, München 1997, ISBN 3-406-41865-1.

Colliaziuns
La pagina uffiziela d'internet dal vatican davart il papa Franzais-ch
Paradiso è ina vischnanca politica svizra en il chantun Tessin che appartegna al circul Carona dal district Lugano.

Colliaziuns
Paraguay è in pajais da l'America dal Sid. Sia chapitala è Asunción.
La surfatscha dal Paraguay munta a 406 750 km². La populaziun dumbra 6 783 272 abitants.

Annotaziuns
Il Parc Ela è in parc natiral ch'è situà en Surmeir en il chantun Grischun. Las vischnancas che sa chattan sin il territori dal parc èn Alvaschein, Alvaneu, Bravuogn, Beiva, Brinzauls, Cunter, Filisur, Lantsch, Marmorera, Mon, Mulegns, Riom-Parsonz, Tinizong-Rona, Salouf, Savognin, Schmitten, Stierva, Sur, Surava, Tiefencastel e Wiesen. Il parc ha ina surfatscha da 600 km².

Istorgia
La fundaziun dal Parc Natiral Ela è vegnida fundada ils 3 da zercladur 2003.

Colliaziuns
Pagina d'internet uffiziala
A Muota, a l'ur sidoccidental da la terrassa sper Falera, è vegnida scuverta parzialmain ina culegna dal bronz. Ils chats ils pli impurtants èn trais objects dal temp da bronz: ina guglia dad 80 cm lunghezza (ca. 1600 a.C.) e duas farclas. Dal temp da fier èn documentads singuls chats (800-400 a.C.). Las retschas da megalits al sid da la Muota èn probablamain relicts d'in center dal cult preistoric dal sulegl.
Il Parc la Muota offra girs guidads tras l'areal da menhirs.
Paris è la chapitala da la Frantscha en la regiun Île-de-France.

Edifizis famus
Tur d'Eiffel
Trocaderô
Obelisque
Versailles
Artg da Triumf (Arc de Triomphe)

Museums famus
Louvre
Centre Pompidou
Musée des Arts et Métiers
Parpan è in'anteriura vischnanca politica svizra en il chantun Grischun. Il lieu sa chatta en il circul Churwalden dal district Plessur.
Il 1 da schaner 2010 han las vischnancas da Churwalden, Malix e Parpan fusiunà a la nova vischnanca da Churwalden.]
L'Andorra consista da set parròquies (sg. parròquia, oriundamain pravendas, oz vischnancas politicas). La chapitala e pli gronda vischnanca dal pajais è Andorra la Vella cun 22555 (ils 31 da december 2017).
La suandanta tabella mussa las set parròquies ed ils resultats da las stimaziuns uffizialas per ils onns 1990, 2000 e 2017. Las indicaziuns da surfatscha e populaziun sa refereschen a mintga parròquia en ses cunfins politics.
Intginas da las parròquies èn plinavant sutdivididas en quartiers u vischinadis. Las vischnancas d'Ordino, la Massana e Sant Julià de Lòria èn per exempel divididas en quarts entant che Canillo dumbra indesch veïnats.

1) Tenor l'urden protocollaric
La parschùn da Riòlta ca satgata a Riòlta, egna culegna agl vaschinadi da Tgazas an Tumleastga, e dasper igl Sennhof a Cuira egna da duas parschùns agl cantùn Grischùn.

Preistorgia
Gl'on 1840 e la tgea da lavur sfurzada vagnida avierta agl casti episcopal da Farschno. Quella e vagnida stgafida par «umans paupers ch'èn abels da lavurar, ch'èn dentant suttamess a la laschentadad ed al batlegim».

Istorgia
Digls 1851 antocen igls 1855 e vagnida biageada sen igl madem bagn igl stabiliment da correcziun per dunnas e per umens alcoholics, schlaschads e labils. Gl'on 1919 e vagnieu aviert gl'asil da Riòlta, tras igl qual e vagnida fatga la seperaziùn da parsùnas cun malzognas cronicas e da delinquents an execuziùn digl castitg.
Digls 1948 davent â'gl betga ple nigna partiziùn da dunas. Gl'amprem da schaner 1991 e la parschùn da Riòlta vagnida separada da la clinica psiciatrica Bavragn, ca vean da lura davent manada autonomameing.

Preschaint
.

Coliaziùns
Datas impurtàntas davart l'istorgia da la parschùn da Riòlta sen la pagina d'internet ufiziala digl cantùn Grischùn (rumantsch grischun)
La Partida burgais democratica (chantun Berna) (tudestg: Bürgerlich-Demokratische Partei (Kanton Bern)) è ina partida politica dal chantun Berna.

Colliaziuns
Partida burgais democratica (chantun Berna)
La Partida burgais democratica dal Grischun (tudestg: Bürgerlich-Demokratische Partei Graubünden ; talian: Partio borghese democratico del Grigioni) è ina partida politica grischuna.

Colliaziuns
Partida burgais democratica dal Grischun
La Partida ecologica svizra (PES) (tudestg: Grüne Partei der Schweiz (GPS), franzos: Parti écologiste suisse (PSS); talian: Partito ecologista svizzero (PSS)) è ina partida sanestra en svizra che s'engascha spezialmain per la protecziun da l'ambient. La secziun grischuna da la partida ecologica ha num per rumantsch La Verda.

Referenzas
La Partida liberala svizra (PLS) u Ils liberals (tudestg: Liberale Partei der Schweiz (LPS), franzos: Parti libéral suisse (PLS); talian: Partito Liberale Svizzero (PLS)) è ina partida politica svizra che s'engascha per il liberalissem economic e stat en stretga relaziun cun la Partida liberaldemocratica svizra.

Annotaziuns
La Partida liberaldemocratica svizra (PLD) (tudestg: Freisinnig-Demokratische Partei der Schweiz (FDP), franzos: Parti radical-démocratique suisse (PRD); talian: Partito liberale radicale svizzero (PLR)) è ina partida politica svizra. Ella s'engascha per ina politica burgaisa e per il liberalissem economic, vala dentant sco partida dal center.

Colliaziuns
Pagina d'internet da la Partida liberaldemocratica svizra

Annotaziuns
La Partida populara Svizra Grischun (tudestg: Schweizerische Volkspartei Graubünden ; talian: Unione democratica di Centro Grigioni) è ina partida politica grischuna.

Colliaziuns
Partida populara Svizra Grischun
La Partida populara svizra (PPS) (tudestg: Schweizerische Volkspartei (SVP), franzos: Union Démocratique du Centre (UDC); talian: Unione Democratica di Centro (UDC)) è ina partida politica svizra da dretg.
La Partida socialdemocratica da la Svizra (PSS) (tudestg: Sozialdemokratische Partei der Schweiz (SPS), franzos: Parti socialiste suisse (PSS); talian: Partito Socialista Svizzero (PSS)) è ina da las quatter grondas partidas en Svizra. Ella è l'unica partida sanestra che è represchentada en il cussegl federal.

Annotaziuns
Pasqua (per rumauntsch grischun Pasca) es üna festa principela dal cristianissem. I'l center sto la cretta cha Gesu Crist es resüsto dals morts zieva trais dis ed ho survint la pussaunza da la mort per tuots chi crajan in el.

Connex culla festa da Pessach
Tenor il Nouv Testamaint capitaivan ils fats dal salvamaint cumanzand cun Venderdi Sench düraunt l'eivna güdeva da la festa da Pessach. Il nom latin Pascha pella festa cristiauna memorisescha quel connex. La noziun tudas-cha Ostern invezza ho da chefer apparaintamaing culla direcziun ost causa cha Gesu vela scu il purteder da la vita per il sulagl dals sulagls e vain dimena adüna collio cun l'ost.

Termin
Pasqua vain festageda adüna zieva la prüma glüna plaina da prümavaira, que significha tenor il chalender gregorianic il pü bod dals 22 da marz e pü tard dals 25 d'avrigl.
L'an ecclesiastic cugnuoscha ün temp d'allegria chi düra tschinquaunta dis zieva Pasqua e glivra cun Tschinquaisma.

Litteratura
Jens Herzer: Ostern, Himmelfahrt, Pfingsten, Weihnachten. Was wissen wir über die Ursprünge des Christentums? (= Pasqua, Ascensiun, Tschinquaisma, Nadel. Che savainsa dals origens dal cristianissem ?) Brennpunkt Die Bibel. Tom 4. Evangelische Haupt-Bibelgesellschaft e von Cansteinsche Bibelanstalt, Berlin 2000. ISBN 3-7461-0144-1 (scrit in maniera inclegiantaivla ed in medem möd scientificamaing)

Colliaziuns
Pascal Couchepin è in cusseglier federal e il schef dal Departament federal da l'intern.
Pasch è definì en general sco il stadi da calma e traquilitad, senza la preschientscha da agitaziun, violenza u guerra.
Pasqual (tudestg Paspels) è ina vischnanca politica svizra en il chantun Grischun. Ella è situada en il circul Tumleastga dal district dal Rain Posteriur.
Il Pass Alpsu – numnà istoricamain Cuolm d'Ursera, pli baud Crispalt – è in pass da muntogna en Svizra che surmunta las Alps colliond Sedrun en Val Tujetsch sin la vart grischuna cun Ursera (Andermatt) en Val d'Ursera sin la vart uranaisa. Il culm sa chatta a 2'044 m s.m.

Colliaziuns
Pass Alpsu en il Lexicon istoric retic
Informaziun Geografica
Il Pass da l'Alvra ( [ˌpasdɐˈlalvrɐ]?/i, tudestg: Albulapass) è in pass da muntogna dal chantun Grischun. Il pass maina da La Punt en l'Engiadin'Ota tras a Bravuogn e Tusaun en il Val d'Alvra.

Pass da l'Alvra

Colliaziuns
Pass da l'Alvra en il Lexicon istoric retic
Il Pass da l'Umbrail (talian: Giogo di Santa Maria, tudestg: Umbrailpass, istoric Wormser Joch) è in pass da muntogna dal chantun Grischun da la Svizra e da l'Italia. Il pass maina da Santa Maria Val Müstair en la Svizra tras a Buorm (Bormio) en la Vuclina. È il pass pli aut da la Svizra.

Colliaziuns
Pass da l'Umbrail en il Lexicon istoric retic
Informaziun Geografica
Il Pass dal Bernina (talian: Passo del Bernina) è in pass da muntogna dal chantun Grischun. Il pass maina da Pontresina en l'Engiadin'Ota en il Valposchiavo.

Colliaziuns
Pass dal Bernina en il Lexicon istoric retic
Il Pass dal Flüela (tudestg: Flüelapass) è in pass da muntogna dal chantun Grischun. Il pass maina da Susch en l'Engiadina bassa tras a Tavau en il Val Purtenza.

Colliaziuns

Artigel Pass dal Flüela en il Lexicon Istoric Svizzer
Il Pass dal Fuorn (tudestg: Ofenpass) è in pass da muntogna dal chantun Grischun. Il pass maina da Zernez en l'Engiadina bassa tras il Parc Naziunal Svizzer a Tschierv en il Val Müstair.

Colliaziuns
Artigel Pass dal Fuorn en il Lexicon Istoric Svizzer
Il Pass dal Furca (tudestg: Furkapass) è in pass da muntogna dals chantuns Vallais ed Uri da la Svizra. Il pass maina da Gletsch (Oberwald) en il Vallais Superiur tras a Hospental (Realp) en il Val Ursera.

Colliaziuns
Artigel Pass dal Furca en il Lexicon Istoric Svizzer
Informaziun Geografica
Il Pass dal Grond Son Bernard (franzos: Col du Grand-Saint-Bernard, talian: Colle del Gran San Bernardo) è in pass da muntogna dal chantun Vallais da la Svizra e da l'Italia. Il pass maina da Bourg-Saint-Pierre en la Svizra tras a Saint-Rhémy-en-Bosses en il Val d'Aosta.

Colliaziuns
Informaziun Geografica